Κέικ με ξερά σύκα, χωρίς ζάχαρη
Ένα ζουμερό, μαλακό, πεντανόστιμο κέικ, που διατηρείται πολλές μέρες φρέσκο. To βασικό υλικό του τα ξερά σύκα!
400 γρ. βούτυρο αγελάδας  + επιπλέον για τη φόρμα  , 400 γρ. ξερά σύκα, ψιλοκομμένα, 200 γρ. χυμός πορτοκαλιού,  6 αυγά,  400 γρ. αλεύρι για όλες τις χρήσεις  + επιπλέον για τη φόρμα , 1 κ.γ. μπέικιν πάουντερ
Σε ένα μπολ βάζουμε τα ξερά σύκα και τον χυμό και αφήνουμε να μουσκέψουν για  1 βράδυ. Την επόμενη μέρα πολτοποιούμε στο μπλέντερ τα σύκα μαζί με τον χυμό. Κοσκινίζουμε το αλεύρι μαζί με το μπέικιν πάουντερ σε ένα μπολ και αφήνουμε στην άκρη.Χτυπάμε στο μίξερ το βούτυρο με τον πολτό από τα σύκα έως ότου γίνει ένα αφράτο μείγμα και προσθέτουμε ένα ένα τα αυγά. Μόλις ενσωματωθεί και το τελευταίο αυγό, σταματάμε το χτύπημα και ρίχνουμε σταδιακά το αλεύρι με το μπέικιν πάουντερ, ενώ παράλληλα ανακατεύουμε απαλά με μια ελαστική σπάτουλα σιλικόνης. Αδειάζουμε το μείγμα σε μια βουτυρωμένη και αλευρωμένη φόρμα με διαστάσεις 25 x 10 εκ. ή σε στρογγυλό ταψάκι 25 εκ. Ψήνουμε σε προθερμασμένο φούρνο, στους 160°C, για 30 λεπτά και στους 150°C για άλλα 30 λεπτά. Δοκιμάζουμε αν έχει ψηθεί καλά, τρυπώντας το κέντρο με ένα μαχαίρι: αν βγει στεγνό, τότε το κέικ είναι έτοιμο, ενώ αν βγει υγρό, με νωπή ζύμη, τότε ψήνουμε άλλο λίγο και ξαναδοκιμάζουμε. Βγάζουμε από τον φούρνο, αφήνουμε να κρυώσει και ξεφορμάρουμε. 
Αλεύρι (ζύμες),Αυγά,Ξερά σύκα,Κεράσματα,Χωρίς ζάχαρη